CELEX: 32016R1347
Language: sl
Date: 2016-08-08 00:00:00
Title: Izvedbena uredba Komisije (EU) 2016/1347 z dne 8. avgusta 2016 o dvestopetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

9.8.2016   
            
            
               SL
            
            
               Uradni list Evropske unije
            
            
               L 214/12
            
         IZVEDBENA UREDBA KOMISIJE (EU) 2016/1347
   z dne 8. avgusta 2016
   o dvestopetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 3. avgusta 2016 sklenil dodati dve fizični osebi na seznam oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno posodobiti.
            
         
               (3)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2016
      
         
            Za Komisijo
         
         
            V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 se pod naslov „Fizične osebe“ dodata naslednja vnosa:
      
                  (a)
               
               
                  „Aslan Avgazarovich Byutukaev (tudi (a) Аслан Авгазарович Бютукаев, (b) Amir Khazmat, (c) Амир Хазмат, (d) Abubakar, (e) Абубакар). Datum rojstva: 22.10.1974. Kraj rojstva: Kitaevka, okrožje Novoselitskiy, regija Stavropol, Ruska federacija. Državljanstvo: rusko. Naslov: Akharkho Street, 11, Katyr-Yurt, okrožje Achkhoy-Martanovskiy, Republika Čečenija, Ruska federacija. Datum določitve iz člena 7d(2)(i): 3.8.2016.“;
               
            
                  (b)
               
               
                  „Ayrat Nasimovich Vakhitov (tudi (a) Айрат Насимович Вахитов, (b) Salman Bulgarskiy, (c) Салман Булгарский). Datum rojstva: 27.3.1977. Kraj rojstva: Naberezhnye Chelny, Republika Tatarstan, Ruska federacija. Državljanstvo: rusko. Drugi podatki: Uporabi lahko ponarejen potni list sirskega ali iraškega državljana. Fotografija je na voljo za vključitev v posebno obvestilo Varnostnega sveta Združenih narodov in Interpola. Datum določitve iz člena 7d(2)(i): 3.8.2016.“